36-aastane veteranide duo Julien Benneteau (paarismängu edetabelis 150.) ja Nicolas Mahut (paarismängu edetabelis 17.) alistasid paarismängus hispaanlased Marcel Granollersi (paarismängu edetabelis 22.) ja Feliciano Lopezi (paarismängu edetabelis 28.) seisuga 6:0, 6:4, 7:6 (9:7) ning kindlustasid sellega Prantsusmaa pääsu finaali seisuga 3:0.

Teises poolfinaalis juhib varem kahel korral Davis Cupil finaali jõudnud Horvaatia kodupubliku ees 2:1 USA vastu. Tänases paarismängus tunnistasid horvaatlased Ivan Dodig (paarismängu edetabelis 24.) ja Mate Pavic (paarismängu edetabelis 4.) ameeriklaste Mike Bryani (paarismängu edetabelis 1.) ja Ryan Harrisoni (paarismängu edetabelis 54.) paremust 5:7, 6:7 (6:8), 6:1, 7:6 (7:5), 6:7 (5:7). Matšivõiduks on vaja aga kolme mänguvõitu. Horvaatia jõudis viimati finaali kaks aastat tagasi, kui seal jäädi alla Argentinale. Juhul kui Horvaatia pääseb finaali, kordub Davis Cupil jalgpalli maailmameistrivõistluste kordus.

Pärast tänavust hooaega läbib Davis Cup uuenduskuuri ja järgmisest aastast võisteldakse uue formaadi järgi.